Diari Oficial de la Generalitat Valenciana


Sumari del DOGV 7042, del 10-06-2013 (2013/5972)

ORDE 53/2013, de 5 de juny, de la Conselleria d'Educació, Cultura i Esport, per la qual es modifica l'article segon de l'Orde 4/2013, de 7 de gener, de la Conselleria d'Educació Cultura i Esport, per la qual es convoquen beques per a la promoció de l'excel·lència acadèmica dels alumnes que hagen conclòs estudis oficials de grau, llicenciat/da, enginyer/a, arquitecte/a, diplomat/da, mestre/a, enginyer/a tècnic/a i arquitecte/a tècnic/a en les universitats públiques de la Comunitat Valenciana durant el curs acadèmic 2011-2012.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7042

Data del DOGV
:   10-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/5972


Data del document
:   05-06-2013

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 53/2013, de 5 de juny, de la Conselleria d'Educació, Cultura i Esport, per la qual es modifica l'article segon de l'Orde 4/2013, de 7 de gener, de la Conselleria d'Educació Cultura i Esport, per la qual es convoquen beques per a la promoció de l'excel·lència acadèmica dels alumnes que hagen conclòs estudis oficials de grau, llicenciat/da, enginyer/a, arquitecte/a, diplomat/da, mestre/a, enginyer/a tècnic/a i arquitecte/a tècnic/a en les universitats públiques de la Comunitat Valenciana durant el curs acadèmic 2011-2012. [2013/5972]  
Per l'Orde 4/2013, de 7 de gener, de la Conselleria d'Educació Cultura i Esport, que va ser publicada en el Diari Oficial de la Comunitat Valenciana de 10 de gener de 2013, es convoquen beques per a l'excel·lència acadèmica dels alumnes que han conclòs estudis oficials de grau, llicenciat/da, enginyer/a, arquitecte/a, diplomat/da, mestre/a, enginyer/a tècnic/a i arquitecte/a tècnic/a en les universitats públiques de la Comunitat Valenciana durant el curs acadèmic 2011-2012.  
L'import global màxim d'esta convocatòria no pot excedir els 500.000 euros, amb càrrec a la línia de subvenció T7861000, Beques alumnat ensenyaments universitaris complementaris a les beques del Ministeri, del programa pressupostari 422.60, Universitat i estudis superiors, de l'exercici pressupostari 2013.  
La Conselleria d'Educació, Cultura i Esport, fent ús de les seues atribucions, ha considerat convenient incloure un nou projecte en la línia de subvenció T7861000, Beques alumnat ensenyaments universitaris complementaris a les beques del Ministeri, del programa pressupostari 422.60, Universitat i estudis superiors.  
Amb això, es pretén que alumnes d'una altra promoció puguen optar a un reconeixement acadèmic.  
A este efecte, es considera oportú modificar l'import de la l'orde esmentada, ja que es considera que amb la nova dotació econòmica es garantix l'existència de crèdit adequat i suficient per a afrontar-la i, al mateix temps, poder donar cobertura a un nou projecte amb el romanent.  
  
Considerant que es tracta d'un acte administratiu, la conselleria que l'ha dictat pot, o no, modificar-lo o retirar-lo del món jurídic d'acord amb el que establix el títol VII de la Llei de Règim Jurídic de les Administracions Públiques i del Procediment Administratiu Comú.  
  
En el cas que ens ocupa, i tenint en compte el que s'ha exposat anteriorment, es modifica la convocatòria per motius d'oportunitat, emparant-se en els articles 105 i 106 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per tot això, d'acord amb l'article 47 del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, i fent ús de les atribucions que em conferixen els articles 28.e i 37 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, vista la proposta del director general d'Universitat, Estudis Superiors i Ciència de 22 de març i de conformitat amb esta,   
  
  
ORDENE  
  
Article únic  
Modificar l'article segon de l'Orde de 7 de gener, de la Conselleria d'Educació Cultura i Esport, per la qual es convoquen beques per a la promoció de l'excel·lència acadèmica dels alumnes que hagen conclòs estudis oficials de grau, llicenciat/da, enginyer/a, arquitecte/a, diplomat/da, mestre/a, enginyer/a tècnic/a i arquitecte/a tècnic/a en les universitats públiques de la Comunitat Valenciana durant el curs acadèmic 2011-2012, que queda redactat en els termes següents:  
  
«Segon  
L'import global màxim d'esta convocatòria de beques no podrà excedir els 460.000 euros, amb càrrec a la línia de subvenció T7861000, Beques alumnat ensenyaments universitaris complementaris a les beques del Ministeri, del programa pressupostari 422.60, Universitat i estudis superiors, de l'exercici pressupostari 2013».  
  
València, 5 de juny de 2013.- La consellera d'Educació, Cultura i Esport: María José Catalá Verdet.